চাকমা ক্ষুদ্র নৃ-গোষ্ঠীর মানুষ মূলত বৌদ্ধ ধর্মাবলম্বী হলেও এখনও প্রকৃতি ভুত, প্রেত ,দেবতা ইত্যাদির প্রতি বিশ্বাস আছে। চাকমা সম্প্রদায় কঠিন চীবর দান, মাঘী পূর্নিমা, বৈশাখী পূর্নিমা, মধু পূর্নিমা, ফানুস ওড়ানো, গাড়ি টানা, হাজার বাতি প্রজ্জলন করা , মহাসংঘ দান, ব্যুহ চক্র প্রভৃতি অনুষ্ঠান ধুমধাম সহকারে পালন করে। চাকমা সহ সকল উপজাতিদের ঐতিহ্যবাহী সামাজিক, প্রশাসনিক ও বিচার ব্যবস্থা রয়েছে।